**Osnovna šola Stari trg ob Kolpi**

****

**PREDSTAVITEV OBVEZNIH IZBIRNIH PREDMETOV**

**Za šolsko leto 2020/2021**

Brošura za učence in starše 6., 7. in 8. razreda

![MCj04352780000[1]]()

***Spoštovani starši in učenci,***

poleg obveznih predmetov po predmetniku osnovne šole in neobveznih izbirnih predmetov, izvaja osnovna šola za učence 7., 8. in 9. razreda, **tudi pouk iz obveznih izbirnih predmetov**.

**Učenec obiskuje najmanj dve uri pouka izbirnih predmetov tedensko, lahko pa tudi tri, če s tem soglašajo njegovi starši.** Učenec sodeluje v postopku izbire izbirnih predmetov.

Učenec, ki obiskuje glasbeno šolo z javno veljavnim programom, je lahko na predlog staršev, oproščen sodelovanja pri izbirnih predmetih.

Z izbiro obveznih izbirnih predmetov, je učencem omogočeno, da izberejo tista področja, ki jih zanimajo in jim pomenijo nadgradnjo ter poglabljanje znanj obveznih učnih vsebin ali zasledujejo njihove poklicne interese. Učenci na ta način zadovoljijo svoje potrebe in razvijajo močna področja.

Izbirni predmeti se izvajajo po eno uro na teden, razen izbirnega predmeta: tuji jezik, ki se izvaja dve uri na teden.

Tisti učenci, ki so v preteklem letu izbrali tuji jezik: nemščino, praviloma nadaljujejo delo v isti skupini, tudi v novem šolskem letu.

**Postopek izbire izbirnih predmetov:**

- Učenci spoznajo predmete, ki so na voljo za izbiro. Predmet predstavi učitelj, učenci pa si preberejo vsebine tudi v brošuri (v nadaljevanju).

- Ko učenci dobijo obrazec, v njem razvrstijo predmete glede na svoje interese; na prvo mesto postavijo tisti predmet, ki bi ga najraje obiskali, na drugo mesto naslednjega itd. Na obrazec pred izbora izbirnih predmetov tako razvrstijo 5 predmetov (izpolnijo obrazec v celoti).

- Šola zbere vse obrazce in prešteje število izbir (glede na mesto/rang) za določen predmet. Naša šola lahko, glede na 33. člen Pravilnika o normativih in standardih v OŠ, izvaja največ 4 izbirne predmete (Največje možno število učnih skupin za izvedbo pouka izbirnih predmetov se določi tako, da se količniku med skupnim številom učencev 7., 8. ter 9. razreda in številom 23 prišteje dvakratno število oddelkov teh razredov (število učencev: 23 + 2 n, pri čemer je n število oddelkov. Šole, ki po določilu prejšnjega odstavka oblikujejo manj kot 10 skupin, lahko oblikujejo 1 dodatno učno skupino).

- V primeru, da za določen predmet, ki ga je učenec dal na prvo mesto, ni dovolj prijav/izbir, se le-ta ne bo izvajal. Tako se v nadaljevanju upošteva učenčev drugi ali tretji (rezervni) izbor oz. predmet.

- Starši doma pregledajo izpolnjen obrazec in ga podpišejo.

Do konca septembra si učenec lahko premisli in izbere drugi predmet, vendar le pod pogojem, da to ne vpliva na število že oblikovanih skupin ter da je skupina časovno usklajena z njegovim urnikom.

Za napredovanje v višji razred mora biti učenec pozitivno ocenjen iz vseh izbranih izbirnih predmetov.

***V nadaljevanju so zapisane kratke vsebine izbirnih predmetov, katere so učitelji ponudili učencem za naslednje šolsko leto 2020/2021. Povzete vsebine so vam in učencem, v pomoč pri odločanju za obvezni izbirni predmet. V upanju, da čim lažje izberete najbolj primeren predmet, vas lepo pozdravljamo.***

Pripravila: ravnateljica: šolska svetovalna delavka v sodelovanju z učitelji Mojca Butala, prof. RP

![MCj04352780000[1]]()

 **● Triletni predmeti:**

**NEMŠČINA - NI1**

Z obveznim izbirnim predmetom Nemščina 1 učenci praviloma začnejo v 7. razredu in zaradi narave učenja tujega jezika z njim nadaljujejo tudi v naslednjih dveh razredih (Nemščina 2, Nemščina 3). Ključnega pomena je nadaljevalno učenje, zato je pomembno, da učenci po prvem letu ne prenehajo z učenjem, čeprav se lahko po enem ali dveh letih učenja tudi izpišejo. Z učenjem lahko začne tudi učenec 8. ali 9. razreda in se pridruži začetni skupni Nemščina 1.

**Predmet se izvaja 2 uri tedensko, zato naj ga izberejo le tisti, ki se jezik učijo z veseljem in nimajo težav pri prvem tujem jeziku angleščini.**

**SPLOŠNI CILJI:**

Učenci ob pouku tujega jezika usvajajo in razvijajo naslednje sposobnosti:

- razvijajo sposobnosti za uspešno razumevanje in oblikovanje ustnih in pisnih besedil;

- razvijajo ustrezni način jezikovnega odzivanja glede na okoliščine;

- razvijajo razumevanje glede na namen in okoliščine;

- razvijajo ustrezne strategije in sodelovanje v pogovoru;

- širijo svojo komunikacijsko sposobnost preko svojih jezikovnih meja.

**VSEBINE:**

* Jaz, družina, šola, čas, prosti čas, bivanje v mestu in na podeželju, živali, države in narodnosti, jeziki, počitnice, nakupovanje in moda, gostoljuben sprejem gosta, hrana, pijača in naročanje v restavraciji, deli telesa, bolezni in počutje ipd.;
* Odzivanje na preproste življenjske okoliščine;
* Osnovne slovnične strukture, usvajanje izgovorjave in pravopisa nemškega jezika;
* Spoznavanje navad, običajev in praznikov nemško-govorečih dežel.

**OCENJEVANJE:**

Pri predmetu bodo učenci ocenjeni; dobili bodo najmanj dve pisni in dve ustni oceni.

**• Triletni predmeti, lahko tudi krajši**

![MCj04356800000[1]]()

**VERSTVA IN ETIKA - VE1**

Verstva in etika je obvezen izbirni predmet, ki ga mora šola poleg drugega tujega jezika in retorike (v 9. razredu) ponuditi učencem, učenci pa se zanj odločijo prostovoljno.

Predmet je trileten:

* Verstva in etika I - 7. razred, 35 ur,
* Verstva in etika II – 8. razred, 35 ur,
* Verstva in etika III – 9. razred, 32 ur,

vendar ga je možno izbrati tudi za eno ali dve leti, čeprav je njegov namen celoviteje uresničen v triletnem obsegu.

Učencem nudi možnost, da razširijo in dopolnijo znanja o verstvih, ki jih dobijo pri obveznih predmetih.

Verstva in verske tradicije v zgodovini in danes vplivajo na način, kako se ljudje soočajo z življenjskimi, nazorskimi in etičnimi vprašanji.

Splošni cilji predmeta:

* razvijanje nagnjenj in sposobnosti za oblikovanje zavesti o samem sebi, svoji identiteti, ciljih, možnostih…,
* razvijanje sposobnosti razumeti druge ljudi, z njimi sodelovati, biti solidaren in sporazumno reševati konflikte,
* pridobivanje kritičnega odnosa do religijskih in nereligijskih tradicij,
* spoznavanje vloge verstev pri oblikovanju različnih civilizacij, posebej krščanstva pri razvoju evropske kulture in oblikovanju slovenskega naroda.

Predmet je v vsakem razredu razdeljen na:

* obvezne teme,
* obvezno-izbirne teme (obvezen izbor ene teme),

izbirne dodatne teme (glede na zmožnosti in interese učencev

 **● Enoletni predmeti, vezani na razred:**

|  |  |  |
| --- | --- | --- |
| **MATEMATIČNA DELAVNICA 7** | - **MD7**  |  |
|  |  |  |
|  |  |
|  |
| Rezultat iskanja slik za ŠTEVILA MATEMATIKA V ŠOLI SLIKE**Matematične delavnice 7** zajemajo dejavnosti, povezane z matematiko, učenci pri tem predmetu izmenjujejo svoje ideje in razumevanje matematike s sovrstniki in učiteljico. Od pouka matematike se razlikuje v tem, da na druge načine prikaže uporabna znanja matematičnih vsebin. Pri urah bodo učenci aktivni, razvijali bodo matematično izražanje in opazovanje, prilagojeno njihovim interesom ter sposobnostim. Raziskovanje bo potekalo samostojno, v dvojicah ali v skupini. **Predmet je namenjen vsem, ki želijo spoznati matematiko na drugačen način, ne glede na matematične sposobnosti.** Učenci bodo tudi: - samostojno uporabljali različne pisne vire in splet, - znali izdelati estetski plakat, seminarsko nalogo, projekt, - svoja mnenja in izkušnje delili med seboj.  |
|  |
| **Matematične delavnice 7** imajo naslednje sklope: - LOGIKA, - ŠTETJE, - NENAVADNA MATEMATIKA in - TLAKOVANJE.  |
| *POSEBNOSTI*  |
| Pri predmetu je temeljno raziskovanje, razglabljanje in matematično debatiranje **Prav gotovo bo vsak učenec našel zanimiv izziv in pridobil nove dragocene izkušnje.**  |
|  |
|  |

![MCj03355340000[1]]()**RETORIKA (9.r) - RET**

Retorika je disciplina, ki v različnih oblikah in v različnem obsegu spremlja tako rekoč celotno človeško zgodovino. Namen retorike je učence in učenke seznaniti s pojmi prepričevanja in argumentiranja. Pri pouku retorike učenci spoznavajo: kaj je retorika in zakaj se jo je koristno učiti, etiko dialoga, kaj je argumentacija, kako oblikovati prepričljive govore.

Učenci in učenke se (na)učijo javnega nastopanja in izražanja svojih stališč ter učinkovitega prepričevanja in argumentiranja.

Retorika uči učence predvsem samostojnega, koherentnega in kritičnega oblikovanja ter izražanja stališč pri drugih predmetih v teku nadaljnjega izobraževanja, kakor tudi pri vseh področjih družbenega in zasebnega življenja.

**● Enoletni predmeti:**

![MCj03341700000[1]]()

**GLEDALIŠKI KLUB - GKL**

V gledališkem klubu se bomo vzgajali v aktivno gledališko občinstvo, sprejemalce dramskih besedil in uživalce gledališke predstave. Spoznavali bomo osnove gledališča, pomen pravilnega dihanja in govorjenja, se učili javnega nastopanja, improvizirali, ozaveščali svoje delo s telesom, glasom, besedilom, recitirali, deklamirali, razčlenjevali, dramatizirali, analizirali svoje delo, si ogledali gledališko predstavo, jo skušali tudi sami pripraviti in se z njo javno predstaviti…

Pri pouku bomo uporabljali delovni učbenik Na šolskem odru.

![MCj01987980000[1]]()

**ŠOLSKO NOVINARSTVO - ŠNO**

Tudi pri šolskem novinarstvu bomo lahko izbirali med dvema področjema, in sicer Razredni in šolski časopis in Naše slovensko izročilo – slovstvena folklora. Spoznali bomo, kaj je, kako nastane in kako deluje razredni oziroma šolski časopis, se seznanjali z novinarskimi zvrstmi, prebirali različne časopise in revije in se vzgajali v kritične bralce. Poskušali bomo izdati razredni oziroma šolski časopis in svoje prispevke objavljati v mladinskem tisku, lokalnih časopisih, v radijskih oddajah. Pri slovstveni folklori pa bomo spoznavali njene osnove in na terenu poskušali zbirati in zapisovati drobce iz bogate zakladnice naše – krajevne slovstvene folklore. Obiskali naj bi uredništvo kakšnega časopisa, revije, radia ali televizije ali pa povabili v goste kakšnega novinarja.

Naš delovni učbenik bo Naš čas – opis.

![MCj04348810000[1]]()

**UMETNOSTNA ZGODOVINA: OBLIKA IN SLOG – OBS**

Ta predmet je primeren za izvajanje v razredih 7., 8., 9. razred.

**OPREDELITEV PREDMETA:**

Umetnostna zgodovina je veda, ki obravnava zgodovino idej in njihov izraz v likovnih zvrsteh, zlasti arhitekturi, kiparstvu in slikarstvu ter sorodnih načinih ustvarjanja. V svoji najširši obliki povezuje svet likovno izraženih misli, občutij in spoznanj z drugimi umetniškimi izrazi oziroma predstavlja, kako se je likovni umetnik odzival na svet, v katerem je živel.

Predmet umetnostna zgodovina je kot izbirni predmet del obveznega programa osnovne šole. Temeljni cilj in namen predmeta je, da učenca vpelje v svet umetnostnih spomenikov od davnine do naših dni. Prek njih naj spozna umetnost in kulturo domačega kraja in širšega okolja.

Posamezne sestavine predmeta in predmet v celoti imajo veliko humanistično in narodno zavedno vlogo, ker učencu dajejo široko kulturno izobrazbo, mu odpirajo vrata v svetovno in slovensko umetnost, ki naj jo spozna in prepozna kot posebno vrednoto. Prek seznanjanja z umetnostjo domačega okolja si učenec oblikuje narodno zavest in samospoštovanje.

**SPLOŠNI CILJI PREDMETA:**

Učenci:

• spoznajo raznovrstnost likovnih podob, jih razumejo kot rezultat (produkt) ~asa in okolja, v katerem so nastale;

• pridobijo občutek za razvoj, razloge in logiko v nastanku posameznega likovnega dela;

• razvijajo veselje in zanimanje za stvaritve iz preteklosti in sedanjosti;

• razvijajo občutek za lepo in za pozitivno vrednotenje umetnostnih spomenikov;

• se seznanjajo z umetnostjo kot posebno vrednoto;

• pridobivajo zavest o mednarodnosti in nadčasovnosti umetnosti;

• razvijajo občutek odgovornosti za umetnostne spomenike in za njihovo varovanje;

• se seznanjajo z različnimi vsebinami in slogovnimi izrazi, ki so posebej lastni spomenikom slikarske, kiparske in arhitekturne umetnosti ter ugotavljajo vzporednice v drugih umetnostnih zvrsteh;

• se seznanijo s pomembnimi stvaritvami preteklosti in si ustvarijo temelje za razumevanje sodobnih stvaritev;

• razvijejo sposobnost umevanja likovnih umetnin in iz izražanja svojega mnenja o njih;

• se naučijo gledanja oz. pristopa k umetnini;

• se spoznajo s prvinami umetnostnozgodovinske analize.



**GLASBENA DELA - GLD**

|  |  |
| --- | --- |
|  |  |

Temeljni cilj glasbenega izbirnega predmeta je, da učenci uresničujejo svoje interese za glasbeno umetnost in kulturo. Izbirni predmet GLASBENA DELA omogoča ustvarjalnost in raziskovanje, kar učence spodbuja k nadaljnjemu glasbenemu razvoju in jih navaja na trajno delovanje v glasbeni kulturi. Predmet je zasnovan tako, da se vanj lahko uspešno vključujejo učenci z različnimi glasbenimi sposobnostmi in izkušnjami, kar pomeni, da glasbeni posluh NI obvezen.

Učenci spoznajo značilnosti različnih glasbenih slogov, zvrsti in žanrov. Navajajo se na sprejemanje različnih glasbenih del (npr. opera, balet, musical in modernejših glasbenih slogov). Glasbena dela znajo umestiti v določeno glasbeno-zgodovinsko obdobje. Razlikujejo zvočne barve, razvijajo sposobnost presoje in vrednotenja glasbenih dosežkov, ter poglobijo odnos do ljudske glasbene zapuščine. Znajo uporabljati glasbene informacije v priročni literaturi in na spletnih straneh. Učenci v skupinah skupaj opravljajo zastavljene naloge, ki pa so bolj ustvarjalne narave.

**ODKRIVAJMO PRETEKLOST SVOJEGA KRAJA – OPK**

Učenci spoznajo:

- preteklost svojega domačega kraja in Slovenije,

- način življenja v preteklosti.

Pri tem veliko raziskujejo in ustvarjajo. Predmet naj izberejo predvsem tisti učenci, ki jih zanima zgodovina in z njo vitezi, gradovi, življenje in potovanja v preteklosti, selitve ter pripovedke in zgodbe.

**ETNOLOGIJA: KULTURNA DEDIŠČINA IN NAČINI ŽIVLJENJA - SSK**

Učenci bodo spoznavali:

- preteklost svojega domačega kraja in Slovenije,

- spoznavali naravno in kulturno dediščino,

- raziskovali,

- ustvarjali.

Predmet naj izberejo tisti učenci, ki jih zanima:

- način življenja starih staršev,

- šege in navade,

- kako so nekoč praznovali različne praznike,

- otroške igre,

- kako je bilo nekoč v šoli,

- družinsko drevo,

- tradicionalna prehrana



**RAČUNALNIŠTVO: UREJANJE BESEDIL - UBE**

Računalništvo je naravoslovno-tehnični izbirni predmet, pri katerem se spoznavanje in razumevanje osnovnih zakonitosti računalništva prepleta z neposrednim delom z računalnikom, kar odpira učencem in učenkam možnost, da pridobijo tista temeljna znanja računalništva, ki so potrebna pri nadaljnjem izobraževanju in vsakdanjem delu.

Pri urejanju besedil se učenci spoznajo z osnovami računalništva ter osvojijo in poglobijo znanje na področju pisanja besedil z računalnikom. Pridobijo torej osnovna znanja, ki so potrebna za razumevanje in temeljno uporabo računalništva. Prav tako pridobijo temeljna znanja in spretnosti za uspešno uporabo sodobne računalniške tehnologije, razvijajo komunikacijske zmožnosti in razvijajo sposobnosti za učinkovito in estetsko oblikovanje informacij.

SEDAJ, KO SI VSEBINE SPOZNAL/A, SE ODLOČI IN IZPOLNI OBRAZEC IZBIRE!

![MCj04352780000[1]]()